.

A fenntarthatósági témahétre az idén is regisztráltunk, de már mind Ökoiskola, hiszen ezt a címet 2017-ben megkaptuk. Ezt a címet igyekszünk megőrizni, de legfőképpen ezt úgy tudjuk, hogy a tanulóifjúságban felébresszük a környezetvédelem gondolatát.”

***Ki mondta, hogy nem tudod megváltoztatni a világot”***

A fent idézett kérdés az egyik jelmondata az amerikai Denis Haynes által életre keltett globális mozgalomnak, mely Földünk védelmére hívja fel a figyelmet. Ne másoktól várjuk a megoldást, hanem mi magunk is tegyünk egy jobb, élhető jövőért. Ezeket a gondolatokat adta át meghívott vendégünk Dr. Victor András (ELTE ny. főiskolai tanára, a Magyar Környezeti Nevelés tagja) előadásban **Mit tehet egy középiskolás a fenntarthatóságért**? Az előadás után egy 20 fős csapat az iskola Öröm-bánat térképét készítette el az OFI Ökoiskola témavezetőjével Saly Erikával. A beszélgetés során rádöbbentek, hogy mennyi mindent tehetnek ők is, hogy szebb legyen az iskola és udvara, amelyben a nap nagy részét töltik. A gyakorlatra is hangsúlyt fektettünk, az iskola többi tanulója és nevelője virágot ültetett a bejárat előtt levő zöld területen, illetve az iskola hátsó udvarán levő betontömböket szép virágos és fűszerkertté alakították. Nem feledkeztünk meg az állatvilágról sem, amit szintén óvnunk kell. Az udvaron Dr. Déri János a Hortobágyi Madárkórház igazgatója a madárvédelemről tartott előadást, meg egy kis madársimogatásban is részük volt a bátrabb, érdeklődőbb tanulóknak. Április 26-án az Eötvös József Szakgimnázium és Szakközépiskola minden tanulója és nevelője megmozdult. Jó érzés volt így együtt látni az előadáson meg az udvaron a tanulókat.

Gyál, 2018.04.27. Gyepesy Imola

 Ökoiskola koordinátor

.